Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2022/C 123/10)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Irpinia«

PDO-IT-A0279-AM02

Meddelelsesdato: 17. december 2021

BESKRIVELSE AF OG BEGRUNDELSE FOR DEN GODKENDTE ÆNDRING

1. Titel Nye produkttyper

— Følgende typer er blevet tilføjet: Spumante Bianco (mousserende hvidvin), Spumante Rosso (mousserende rødvin), Spumante Rosato (mousserende rosévin), Spumante Aglianico (mousserende Aglianico), Spumante Aglianico vinificato in bianco (mousserende Aglianico gæret uden skaller), Falanghina Passito (vin af tørrede druer) og Aglianico vinificato in bianco (Aglianico gæret uden skaller).

Ændringen sker som følge af nødvendigheden af at beskytte og fremme den kontrollerede oprindelsesbetegnelse »Irpinia« ved at fremhæve dens særlige kendetegn, der skyldes det lokale områdes alsidighed. Formålet er at give områdets karakteristika større mulighed for at komme til udtryk og at tilbyde et mere omfattende produktsortiment. Tilføjelsen af de nye typer vil gøre det muligt at karakterisere området og betegnelsen bedre. Dette vil muliggøre en større markedsindtrængning og et bredere udbud til de endelige forbrugere, herunder af vintyper, der tidligere blev fremstillet som typisk geografisk betegnelse eller generiske vine.

Denne ændring vedrører artikel 1, 2, 4, 5, 6, 7 og 8 i produktspecifikationen og punkt 4 og 5 i enhedsdokumentet.

2. Ændringer af sortssammensætningen for eksisterende vintyper og medtagelse af sortssammensætningen for nye typer

— Sortssammensætningen for hvidvine er ændret fra »Greco, mellem 40 % og 50 %, og Fiano, mellem 40 % og 50 %« til »mindst 50 % Fiano og Greco som enkeltsorter eller kombineret«. Sortssammensætningen er ændret med hensyn til procentdelene af de primære sorter (som anvendes i blandinger). Dette sker for at gøre bedre brug af de andre dyrkede sorter og for at kunne fremstille vine af denne type, som kan have andre kendetegn.

— Samme sortssammensætning er også blevet fastsat for den nye vintype mousserende hvidvin.

— Sortssammensætningen for rødvine, rosévine og »Novello« [unge vine] er ændret fra »mindst 70 % Aglianico« til »mindst 50 % Aglianico«. Sortssammensætningen er ændret med hensyn til procentdelene af de primære sorter. Dette sker for at gøre bedre brug af de andre dyrkede sorter og for at kunne fremstille vine af denne type, som kan have andre kendetegn.

— Samme sortssammensætning er også blevet fastsat for de nye vintyper mousserende rødvin og mousserende rosévin.

— Sortssammensætningen er blevet fastsat for de nye mousserende vintyper fremstillet af druer af sorten Aglianico, nemlig mousserende Aglianico og mousserende Aglianico gæret uden skaller.

— For mousserende vine med angivelse af druesorten står der nu i produktspecifikationen, at de sekundære sorter skal være druer med samme farve som den angivne sort. Der er tale om en ændring af ordlyden, som supplerer beskrivelsen for at give nærmere oplysninger om mulighederne for at anvende sekundære druesorter i de forskellige vintyper.

— Sortssammensætningen er blevet fastsat for de resterende vintyper, nemlig Aglianico gæret uden skaller og Falanghina Passito.

— For de nye vintypers vedkommende skal druesorterne også være egnede til specifikt at blive dyrket i provinsen Avellino og ikke blot i den overordnede region Campanien mere generelt. Der gælder undtagelser for hedvine fremstillet af druer af sorten Aglianico og vine fra underområdet Campi Taurasini, hvor druerne må stamme fra en hvilken som helst lokalitet i regionen Campanien. Der er tale om en ændring af ordlyden, som har til formål at give en bedre beskrivelse af de forskellige druesorter, der er medtaget i fortegnelsen over vindyrkningsarealer.

Disse ændringer vedrører artikel 2 i produktspecifikationen.

3. Ajourføring af de angivne produkttyper i produktionsområdet

— Ordet »også« er tilføjet, så de nye typer mousserende vin og de eksisterende vine, hvor druesorten er angivet, kan medtages i definitionen af dyrkningsområderne.

— Den nye kategori »Aglianico gæret uden skaller« er tilføjet, så den kan medtages i beskrivelsen af dyrkningsområderne for alle vinkategorier.

Området er ikke blevet udvidet. Der er tale om ændringer af ordlyden, som udelukkende ajourfører de produkttyper, der er omhandlet i artikel 3 i produktspecifikationen.

4. Maksimal drueproduktion pr. hektar og minimalt naturligt alkoholindhold i volumen

— For mousserende vine med angivelse af druesort er alkoholindholdet sat ned fra 10,50 til 10,00 for at fremstille friskere og lettere vine. Den nye type »Aglianico« er tilføjet med de samme grænser.

— Den nye type »Falanghina Passito« er tilføjet til beskrivelsen af »Falanghina« med de samme grænser.

— Bestemmelserne om drueudbytte og alkoholindhold er tilføjet for de nye vintyper Aglianico gæret uden skaller, mousserende hvidvin, mousserende rosévin og mousserende rødvin.

Ændringen vedrører artikel 4 i produktspecifikationen og punkt 5.2 i enhedsdokumentet.

5. Grænser for vinmarkernes placering

— Vinmarkernes højdegrænse på 600 m er blevet fjernet. Det skyldes, at grænsen i den nuværende produktspecifikation ikke gælder for vinmarker beliggende i områder i kommuner, der ligger inden for produktionsområdet for andre vine med betegnelsen »Irpinia«, nemlig vinene med de garanterede og kontrollerede oprindelsesbetegnelser (DOCG) »Fiano di Avellino«, »Greco di Tufo« og »Taurasi«, og vinmarkerne i underområdet Campi Taurasini. Som følge af klimaændringerne dyrkes der desuden i stadig større omfang vine i højderne i området.

Denne ændring vedrører artikel 4 i produktspecifikationen.

6. Undtagelser vedrørende vinfremstillingsprocesser uden for området

— Afsnittet, som omhandlede mulige undtagelser for vinfremstillingsprocesser uden for området, herunder vinfremstilling, modning, forarbejdning til mousserende vin og lagring, er blevet slettet. Undtagelser, som allerede var bevilget, er blevet bekræftet. Med ordlyden bekræftes godkendelserne af undtagelser bevilget i henhold til artikel 5 i produktspecifikationen for den kontrollerede oprindelsesbetegnelse »Irpinia« i bilaget til ministerielt dekret af 13. september 2005.

Ændringen vedrører artikel 5 i produktspecifikationen og punkt 9 i enhedsdokumentet.

7. Fremstilling af mousserende vin

— Oplysningerne om mousserende vine fremstillet med den traditionelle metode med eftergæring på flaske eller med tankmetoden, også kendt som Charmat-processen, er ændret for at tage højde for de nye vintyper. Hvad angår mousserende vine fremstillet med den traditionelle metode med eftergæring på flaske, er minimumsperioden før frigivelse til markedsføring sat ned fra 20 til 18 måneder.

Ændringen vedrører artikel 5 i produktspecifikationen og punkt 5.1 i enhedsdokumentet.

8. Geografisk område for forarbejdning til mousserende vin

— Henvisningen til det geografiske område, hvor forarbejdningen til mousserende vin finder sted, er slettet. Det skyldes, at denne bestemmelse allerede er medtaget i afsnittet om mulige undtagelser for vinfremstillingsprocesser uden for området, herunder vinfremstilling, modning, forarbejdning til mousserende vin og lagring.

Ændringerne vedrører artikel 5 i produktspecifikationen.

9. Passitovine med angivelse af druesort

Den nye vinkategori »Falanghina Passito« er tilføjet. Listen over passitovine med angivelse af druesort er ajourført. Desuden er ordet »lavet« erstattet med »fremstillet«, som er mere passende i denne sammenhæng.

Ændringen vedrører artikel 5 i produktspecifikationen.

10. Underområdet Campi Taurasini — dato for frigivelse til markedsføring

For »Irpinia«-vine fra underområdet Campi Taurasini er »lagringsperioden« erstattet med »datoen for frigivelse til markedsføring«, som er den 1. september i året efter høståret. Formålet er at bringe oplysningerne i overensstemmelse med bestemmelserne i næstsidste stykke i artikel 6 i den nuværende produktspecifikation.

Ændringen vedrører artikel 5 i produktspecifikationen.

11. Beskrivelser af de nye produkttyper og ændringer af visse egenskaber for de allerede medtagne vine

— De kemiske, fysiske og organoleptiske egenskaber er blevet tilføjet for de nye typer: mousserende hvidvin, mousserende rødvin, mousserende rosévin, mousserende Aglianico, mousserende Aglianico gæret uden skaller, Aglianico gæret uden skaller og Falanghina Passito. Tilføjelsen af de nye typer gjorde det nødvendigt at definere de kemiske, fysiske og organoleptiske egenskaber for vinene, når de drikkes. De omhyggeligt overvejede og detaljerede analytiske data og beskrivelser viser, at der er tale om kvalitetsprodukter.

— Ordet »halvtør« er tilføjet for følgende typer: hvidvin, rødvin, Coda di Volpe, Falanghina, Fiano, Greco (hvor ordet »intens« til at beskrive smagen er slettet), Piedirosso, Sciascinoso, Aglianico og vine fra underområdet Campi Taurasini. Hvad angår restsukkerindholdet, er »tør« blevet ændret til »tør eller halvtør«. Dette er sket for at tage hensyn til, at forbrugerne i stadig større grad foretrækker vine, der er blødere, let tilgængelige og meget drikkelige. Værdierne blev nøje vurderet på baggrund af analyser af lignende vintyper, som fremstilles i området.

— Det minimale totale syreindhold er sat ned fra 5,0 til 4,5 g/l for rosévine og »Novello« (unge vine). Det var nødvendigt at sætte det minimale totale syreindhold ned på grund af klimaændringernes virkninger og druernes modningsperioder.

— Intervallet for sukkerindhold i vinene er blevet udvidet fra nul til sød for mousserende Falanghina, mousserende Fiano og mousserende Greco.

— Det minimale totale alkoholindhold i volumen er sat ned fra 11,50 til 11,00 for mousserende Falanghina, mousserende Fiano og mousserende Greco. De forskellige niveauer af sødme i smagen er blevet mere omfattende for at efterkomme den kommercielle efterspørgsel. Det minimale totale alkoholindhold i volumen er sat ned for at gøre det muligt at fremstille friskere, lettere vine. Denne ændring vedrører artikel 6 i produktspecifikationen og punkt 4 i enhedsdokumentet.

12. Ajourføring af de beskrivende ord på etiketten

— Adjektiverne »ekstra« og »fin« er fjernet fra listen over forbudte beskrivelser, da de anvendes til at beskrive egenskaberne for bestemte vintyper. Ændringen vedrører artikel 7 i produktspecifikationen.

13. Angivelsen »gæret uden skaller«

— Der er tilføjet oplysninger om bogstaverne for og placeringen af angivelsen »gæret uden skaller« på etiketten for den nye vintype Aglianico gæret uden skaller. Angivelsen »gæret uden skaller« er obligatorisk. Den skal stå umiddelbart efter betegnelsen »Irpinia Aglianico« og med bogstaver, som ikke er større end de bogstaver, der angiver oprindelsesbetegnelsen. Denne ændring skyldes nødvendigheden af at regulere brugen af en angivelse for den nyligt medtagne vintype. Denne ændring vedrører artikel 7 i produktspecifikationen og punkt 4 i enhedsdokumentet.

14. Mousserende vine uden angivelse af årgang

For flasker, der indeholder mousserende vin uden angivelse af årgang (»non millesimato«), gælder der nu en undtagelse fra kravet om at angive druernes høstår.

Denne ændring vedrører artikel 7 i produktspecifikationen og punkt 9 i enhedsdokumentet.

15. Ændringer vedrørende emballage, nominel volumen, lukninger og beholdere

— Ordet »propper« er erstattet med ordet »lukninger« for at gøre artiklens overskrift mere specifik.

— Der er medtaget en mulighed for at anvende andre beholdere end glasbeholdere, f.eks. bag-in-box, for at imødekomme forbrugernes nye vaner og efterspørgslen på udenlandske markeder.

— Der er medtaget et forbud mod brugen af bag-in-box-emballage, når der er tale om mere prestigefyldte vine, hvor sådanne beholdere anses for upassende.

— Der er medtaget et forbud mod brugen af bag-in-box-emballage til følgende vine: Irpinia Campi Taurasini, Irpinia Fiano Passito, Irpinia Greco Passito, Irpinia Falanghina Passito, Irpinia Aglianico Passito og Irpinia Aglianico hedvin. Eftersom disse vine er mere prestigefyldte, anses det for upassende at anvende sådanne beholdere til dem.

— Referencen er ajourført for at bringe den i overensstemmelse med de lukningssystemer, der er tilladt i bestemmelserne, idet kapsler er udelukket. For mousserende vine bestemmes det desuden, at glasflasker skal være forsynet med de traditionelle lukninger med den karakteristiske champignonform. Plast er ikke tilladt for nominelle volumener over 0,200 liter. Disse ændringer vedrører artikel 8 i produktspecifikationen.

ENHEDSDOKUMENT

1. Produktets betegnelse

Irpinia

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

3. Hedvin

4. Mousserende vin

15. Vin af delvis tørrede druer

4. Beskrivelse af vinen/vinene

1. »Irpinia Bianco« (»Irpinia« hvidvin)

KORTFATTET TEKSTBESKRIVELSE

Farve: strågul af varierende intensitet. Aroma: blomster- og frugtagtig. Smag: tør eller halvtør, afbalanceret og karakteristisk. Minimalt totalt alkoholindhold i volumen: 10,50 % vol. Minimalt indhold af sukkerfrit ekstrakt: 15,0 g/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 g/l udtrykt som vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

2. »Irpinia« mousserende hvidvin

KORTFATTET TEKSTBESKRIVELSE

Skum: fint og langvarigt. Farve: strågul af varierende intensitet, undertiden med grønlige eller gyldne strejf. Aroma: fin, generøs og sammensat.

Smag: fin og harmonisk, fra zero dosage til sød. Minimalt totalt alkoholindhold i volumen: 11,00 % vol. Minimalt indhold af sukkerfrit ekstrakt: 15,0 g/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 5,0 i g/l udtrykt som vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

3. »Irpinia« Rosso (»Irpinia« rødvin)

KORTFATTET TEKSTBESKRIVELSE

Farve: rubinrød af varierende intensitet. Aroma: blomsteragtig, frugtagtig og langvarig. Smag: tør eller halvtør, afbalanceret og karakteristisk.

Minimalt totalt alkoholindhold i volumen: 11,00 % vol. Minimalt indhold af sukkerfrit ekstrakt: 20,0 g/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 g/l udtrykt som vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

4. »Irpinia« Rosso spumante (»Irpinia« mousserende rødvin)

KORTFATTET TEKSTBESKRIVELSE

Skum: fint og langvarigt. Farve: rubinrød af varierende intensitet. Aroma: fin, generøs og sammensat. Smag: fin og harmonisk, fra zero dosage til sød. Minimalt totalt alkoholindhold i volumen: 11,00 % vol. Minimalt indhold af sukkerfrit ekstrakt: 18,0 g/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 5,0 i g/l udtrykt som vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

5. »Irpinia« Rosato (»Irpinia« rosévin)

KORTFATTET TEKSTBESKRIVELSE

Farve: lyserød af varierende intensitet. Aroma: blomster- og frugtagtig. Smag: tør eller halvtør, frisk og blød. Minimalt totalt alkoholindhold i volumen: 11,00 % vol. Minimalt indhold af sukkerfrit ekstrakt: 18,0 g/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 g/l udtrykt som vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

6. »Irpinia« Rosato spumante (»Irpinia« mousserende rosévin)

KORTFATTET TEKSTBESKRIVELSE

Skum: fint og langvarigt. Farve: lyserød af varierende intensitet. Aroma: fin, generøs og sammensat. Smag: fin og harmonisk, fra zero dosage til sød. Minimalt totalt alkoholindhold i volumen: 11,00 % vol. Minimalt indhold af sukkerfrit ekstrakt: 16,0 g/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 5,0 i g/l udtrykt som vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

7. »Irpinia« Novello (ung »Irpinia«)

KORTFATTET TEKSTBESKRIVELSE

Farve: rødlilla. Aroma: vinøs, frugtagtig og intens. Smag: tør eller halvtør, frisk og intens. Minimalt totalt alkoholindhold i volumen: 11,00 % vol. Minimalt indhold af sukkerfrit ekstrakt: 17,0 g/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 g/l udtrykt som vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

8. »Irpinia« Coda di Volpe

KORTFATTET TEKSTBESKRIVELSE

Farve: strågul af varierende intensitet. Aroma: blomster- og frugtagtig. Smag: tør eller halvtør, frisk og blød. Minimalt totalt alkoholindhold i volumen: 11,00 % vol. minimumsindhold af sukkerfrit ekstrakt: 16,0 g/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 g/l udtrykt som vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

9. »Irpinia« Falanghina

KORTFATTET TEKSTBESKRIVELSE

Farve: strågul med grønlige strejf. Aroma: blomsteragtig, frugtagtig og intens. Smag: tør eller halvtør, frisk og blød. Minimalt totalt alkoholindhold i volumen: 11,00 % vol. Minimalt indhold af sukkerfrit ekstrakt: 16,0 g/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 g/l udtrykt som vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

10. Mousserende »Irpinia« Falanghina

KORTFATTET TEKSTBESKRIVELSE

Skum: fint og langvarigt. Farve: strågul af varierende intensitet, undertiden med grønlige eller gyldne strejf. Aroma: fin, generøs og sammensat, typisk for den anvendte druesort. Smag: fin og harmonisk, fra zero dosage til sød. Minimalt totalt alkoholindhold i volumen: 11,00 % vol. Minimalt indhold af sukkerfrit ekstrakt: 18,0 g/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 5,0 i g/l udtrykt som vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

11. »Irpinia« Falanghina Passito

KORTFATTET TEKSTBESKRIVELSE

Farve: dyb strågul i retning af gylden, undertiden med ravgule strejf. Aroma: delikat, karakteristisk, blomsteragtig, frugtagtig og velduftende.

Smag: halvsød eller sød, fyldig, afbalanceret, typisk for den anvendte druesort. Minimalt totalt alkoholindhold i volumen: 15,50 % vol., heraf et virkeligt alkoholindhold på mindst 12,00 % vol. Minimalt totalt syreindhold: 4,5 g/l. Minimalt indhold af sukkerfrit ekstrakt: 21,0 g/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 12,00 Minimalt totalt syreindhold 4,5 g/l udtrykt som vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

12. »Irpinia« Fiano

KORTFATTET TEKSTBESKRIVELSE

Farve: strågul af varierende intensitet. Aroma: frugtagtig, blomsteragtig og karakteristisk. Smag: tør eller halvtør, frisk og blød. Minimalt totalt alkoholindhold i volumen: 11,00 % vol. Minimalt indhold af sukkerfrit ekstrakt: 16,0 g/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 g/l udtrykt som vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

13. »Irpinia« Fiano spumante (mousserende »Irpinia« Fiano)

KORTFATTET TEKSTBESKRIVELSE

Skum: fint og langvarigt. Farve: strågul af varierende intensitet, undertiden med grønlige eller gyldne strejf. Aroma: fin, generøs og sammensat, typisk for den anvendte druesort. Smag: fin og harmonisk, fra zero dosage til sød. Minimalt totalt alkoholindhold i volumen: 11,00 % vol. Minimalt indhold af sukkerfrit ekstrakt: 18,0 g/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 5,0 i g/l udtrykt som vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

14. »Irpinia« Fiano Passito

KORTFATTET TEKSTBESKRIVELSE

Farve: typisk for den anvendte druesort. Aroma: delikat, karakteristisk, blomsteragtig, frugtagtig og velduftende. Smag: halvsød eller sød, fyldig, afbalanceret, typisk for den anvendte druesort. Minimalt totalt alkoholindhold i volumen: 15,50 % vol. Minimalt indhold af sukkerfrit ekstrakt: 21,0 g/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 12,00 Minimalt totalt syreindhold 4,5 g/l udtrykt som vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

15. »Irpinia« Greco

KORTFATTET TEKSTBESKRIVELSE

Farve: strågul af varierende intensitet. Aroma: blomster- og frugtagtig. Smag: tør eller halvtør, frisk og blød. Minimalt totalt alkoholindhold i volumen: 11,00 % vol. Minimalt indhold af sukkerfrit ekstrakt: 16,0 g/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 g/l udtrykt som vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

16. Mousserende »Irpinia« Greco

KORTFATTET TEKSTBESKRIVELSE

Skum: fint og langvarigt. Farve: strågul af varierende intensitet, undertiden med grønlige eller gyldne strejf. Aroma: fin, generøs og sammensat, typisk for den anvendte druesort. Smag: fin og harmonisk, fra zero dosage til sød. Minimalt totalt alkoholindhold i volumen: 11,00 % vol. Minimalt indhold af sukkerfrit ekstrakt: 18,0 g/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 5,0 i g/l udtrykt som vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

17. »Irpinia« Greco Passito

KORTFATTET TEKSTBESKRIVELSE

Farve: typisk for den anvendte druesort. Aroma: delikat, karakteristisk, blomsteragtig, frugtagtig og velduftende. Smag: halvsød eller sød, fyldig, afbalanceret, typisk for den anvendte druesort. Minimalt totalt alkoholindhold i volumen: 15,50 % vol. Minimalt indhold af sukkerfrit ekstrakt: 21,0 g/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 12,00 Minimalt totalt syreindhold 4,5 g/l udtrykt som vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

18. »Irpinia« Piedirosso

KORTFATTET TEKSTBESKRIVELSE

Farve: rubinrød af varierende intensitet. Aroma: frugtagtig, langvarig og intens. Smag: tør eller halvtør, behageligt tannisk. Minimalt totalt alkoholindhold i volumen: 11,50 % vol. Minimalt indhold af sukkerfrit ekstrakt: 20,0 g/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 g/l udtrykt som vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

19. »Irpinia« Sciascinoso

KORTFATTET TEKSTBESKRIVELSE

Farve: rubinrød af varierende intensitet. Aroma: frugtagtig, karakteristisk og intens. Smag: tør eller halvtør, blød og afbalanceret.

Minimalt totalt alkoholindhold i volumen: 11,50 % vol. Minimalt indhold af sukkerfrit ekstrakt: 20,0 g/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 g/l udtrykt som vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

20. »Irpinia« Aglianico

KORTFATTET TEKSTBESKRIVELSE

Farve: rubinrød af varierende intensitet. Aroma: karakteristisk og intens. Smag: tør eller halvtør, behageligt tannisk og afbalanceret.

Minimalt totalt alkoholindhold i volumen: 11,50 % vol. Minimalt indhold af sukkerfrit ekstrakt: 20,0 g/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

21. »Irpinia« Aglianico spumante (mousserende »Irpinia« Aglianico)

KORTFATTET TEKSTBESKRIVELSE

Skum: fint og langvarigt. Farve: lyserød eller rød af varierende intensitet. Aroma: fin, generøs og sammensat, typisk for den anvendte druesort.

Smag: fin og harmonisk, fra zero dosage til sød. Minimalt totalt alkoholindhold i volumen: 11,00 % vol. Minimalt indhold af sukkerfrit ekstrakt: 18,0 g/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold Maksimalt indhold af flygtige syrer (i meq/l) 5,0 Maksimalt totalt svovldioxidindhold (i mg/l)

22. »Irpinia« Aglianico gæret uden skaller

KORTFATTET TEKSTBESKRIVELSE

Farve: strågul af varierende intensitet med sølvfarvede eller lyserøde strejf. Aroma: blomster- og frugtagtig. Smag: tør eller halvtør, fin, afbalanceret og behagelig. Minimalt totalt alkoholindhold i volumen: 11,50 % vol. Minimalt indhold af sukkerfrit ekstrakt: 17,0 g/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

23. Mousserende »Irpinia« Aglianico gæret uden skaller

KORTFATTET TEKSTBESKRIVELSE

Skum: fint og langvarigt. Farve: strågul af varierende intensitet med sølvfarvede eller lyserøde strejf. Aroma: fin, generøs og sammensat, typisk for den anvendte druesort. Smag: fin og harmonisk, fra zero dosage til sød. Minimalt totalt alkoholindhold i volumen: 11,00 % vol. Minimalt indhold af sukkerfrit ekstrakt: 18,0 g/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 5,0 Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

24. »Irpinia« Aglianico Passito

KORTFATTET TEKSTBESKRIVELSE

Farve: typisk for den anvendte druesort. Aroma: delikat, karakteristisk, blomsteragtig, frugtagtig og velduftende. Smag: halvsød eller sød, fyldig, afbalanceret, typisk for den anvendte druesort. Minimalt totalt alkoholindhold i volumen: 15,00 % vol. Minimalt indhold af sukkerfrit ekstrakt: 21,0 g/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 12,00 Minimalt totalt syreindhold 4,5 Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

25. »Irpinia« Aglianico hedvin

KORTFATTET TEKSTBESKRIVELSE

Farve: intens rubinrød i retning af granatrød med alderen. Aroma: æterisk, intens og karakteristisk. Smag: fyldig, fløjlsagtig, varm og tør eller meget rund for kategorierne halvtør, halvsød og sød. Minimalt totalt alkoholindhold i volumen: 16,00 % vol. Minimalt indhold af sukkerfrit ekstrakt: 21,0 g/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 15,00 Minimalt totalt syreindhold 4,5 Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

26. »Irpinia« fra underområdet Campi Taurasini

KORTFATTET TEKSTBESKRIVELSE

Farve: rubinrød i retning af granatrød med alderen. Aroma: intens, langvarig, karakteristisk og behagelig. Smag: tør eller halvtør, behageligt tannisk, blød og med krop. Minimalt totalt alkoholindhold i volumen: 12,00 % vol. Minimalt indhold af sukkerfrit ekstrakt: 22,0 g/l.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

5. Vinfremstillingsmetoder

a. Væsentlige ønologiske fremgangsmåder

1. Fremstilling af mousserende vin

Væsentlig ønologisk fremgangsmåde

De mousserende vine fremstilles ved hjælp af eftergæring på flaske (traditionel metode) eller ved hjælp af tankmetoden (Charmat-processen).

2. Gæring uden skaller

Væsentlig ønologisk fremgangsmåde

Gæring uden skaller og uden kontakt med skallerne på røde druer for at fremstille hvid most.

3. Lagring

Særlig ønologisk fremgangsmåde:

Vine med den kontrollerede oprindelsesbetegnelse (DOC) »Irpinia« og fra underområdet Campi Taurasini skal frigives til markedsføring pr. 1. september i året efter høståret.

Mousserende vine fremstillet med den traditionelle metode kan tidligst frigives til markedsføring 18 måneder efter den 1. oktober i det år, hvor de senest høstede druer i blandingen er høstet.

b. Maksimale udbytter

1. »Irpinia«: Hvidvine, herunder mousserende vine, rosévine, herunder mousserende vine, rødvine, herunder mousserende vine, og unge vine 10 000 kg druer pr. hektar

2. »Irpinia«: Coda di Volpe, Falanghina, herunder mousserende vine og Passito, Fiano, herunder mousserende vine og Passito, og Greco, herunder mousserende vine og Passito 12 000 kg druer pr. hektar

3. »Irpinia«: Piedirosso, Sciascinoso, Aglianico, herunder mousserende vine, og Aglianico gæret uden skaller, herunder mousserende vine 12 000 kg druer pr. hektar

4. »Irpinia«: Aglianico Passito og Aglianico hedvine 12 000 kg druer pr. hektar

5. »Irpinia« for underområdet Campi Taurasini: Aglianico 11 000 kg druer pr. hektar

6. Afgrænset geografisk område

»Irpinia« for alle typer, undtagen for underområdet: de områder, der er egnet til vindyrkning, i hele det administrative område i provinsen Avellino. »Irpinia« for underområdet Campi Taurasini: hele det administrative område i følgende kommuner: Taurasi, Bonito, Castelfranci, Castelvetere sul Calore, Fontanarosa, Lapio, Luogosano, Mirabella Eclano, Montefalcione, Montemarano, Montemiletto, Paternopoli, Pietradefusi, Sant’Angelo all’Esca, San Mango sul Calore, Torre le Nocelle, Venticano, Gesualdo, Villamaina, Torella dei Lombardi, Grottaminarda, Melito Irpino, Nusco og Chiusano San Domenico.

7. Primær(e) druesort(er)

Aglianico N — Ellenica

Coda di Volpe Bianca B — Coda di Volpe

Falanghina B

Fiano B

Greco B

Piedirosso N — Palombina

Sciascinoso N

8. Tilknytning til det geografiske område

Irpinia

Irpinia er en historisk og geografisk region i Syditalien, som nu er en del af provinsen Avellino. Den ligger i den centrale østlige del af Campanien. Det er et indlandsområde, som i stor udstrækning er bjergrigt.

Provinsen har en gammel tradition for vindyrkning. Den er kendetegnet ved en bemærkelsesværdig mangfoldighed af jordbunds- og klimaforhold, hvilket skyldes bjergkæderne Partenio og Terminio, som går lige igennem området. Denne mangfoldighed fører til forskellige typer vindyrkning, der hovedsagelig varierer med hensyn til beplantningsafstande og vinstokkenes vækst. Jorden i Irpinia er meget forskellig alt efter beliggenheden.

Terrænet er et kludetæppe af dale og bakker med talrige floder og vandløb, der snor sig igennem det. Blandt sidstnævnte kan man navnlig nævne Calore Irpino, Ofanto og Sele.

Et særligt træk er Apenninernes bjergryg, som deler Irpiniaområdet i to. På den ene side ligger de tyrrhenske skråninger, der omfatter distriktet Avellino. På den anden side ligger de adriatiske skråninger, der omfatter distrikterne Sant’Angelo dei Lombardi og Ariano Irpino.

Hvad terrænet angår, udgør Irpinia et mønster af bakker og bjerge. Den fladere del omfatter et vist antal højlandsområder med forskellige grader af bølgende bakker og begrænsede dalområder.

Den bjergrige del består af de to apenninske bjergkæder Terminio og Partenio, som går lige igennem området. De giver anledning til forskellige typer vindyrkning, der hovedsagelig varierer med hensyn til beplantningsafstande og vinstokkenes vækst. Jorden i Irpinia er meget forskellig alt efter beliggenheden.

Der er mange områder med løs jord. De har samme kendetegn som jorden i området omkring Vesuv på grund af tilstedeværelsen af vulkansk aske, navnlig i den centrale del af den provins, som omfatter Avellinobækkenet, og de strækker sig til de områder, der er dannet på aflejringer fra Eocæn og Pliocæn. Jorden er ikke stenet, men rig på ler og næringsstoffer, hovedsagelig alkaliske næringsstoffer, navnlig i de bakkede områder på den nordlige skråning og i det østlige område.

Her finder man de fineste eksempler på vindyrkning i Campanien, nemlig hvidvine som Fiano, Greco, Coda di Volpe og Falanghina og rødvine som Aglianico, Piedirosso og Sciascinoso.

De historiske og menneskelige faktorer, der er knyttet til et sådant produktionsområde, er af afgørende betydning og har gennem de lange traditioner bidraget til fremstillingen af »Irpinia«-vinene.

Man har dyrket vin i området siden tidernes morgen. Der har altid været en tæt forbindelse til floden Sabato, som løber igennem området, og som har givet navn til sabinerne. Ifølge Livius var de en samnitisk stamme, der slog sig ned i floden Sabatos flodbækken.

Dette område har været fremgangsrigt som centrum for etableringen og udviklingen af vindyrkning i det 19. århundrede takket være opdagelsen af store svovlforekomster i kommunen Tufo. Tilstedeværelsen og tilgængeligheden af svovl gavnede vindyrkningens udvikling i hele Irpiniadistriktet og førte til teknikken med at behandle druerne med svovlholdige produkter for at beskytte klaserne mod eksterne patogener.

Den store udvikling af Irpinias vinrelaterede økonomi i nyere tid fandt sted hen imod slutningen af det 19. århundrede, hvor en storstilet eksport af vine fra Irpinia til Frankrig begyndte. Vin fra Irpinia blev meget eftertragtet, og den havde en gennemsnitspris på mellem 25 og 30 lire pr. centara (75 kg). Vinstokkene blev den største kilde til velstand i provinsen (A. Valente). På daværende tidspunkt udgjorde det beplantede areal over 63 000 hektar, hvoraf over 2 000 var specialiserede (F. Madaluni, 1929).

I 1835 blev der i publikationen Il Giornale Economico del Principato Ulteriore [det økonomiske tidsskrift for Principato Ultra] rapporteret om opførelsen af nye vingårde i området samt om moderniseringen af eksisterende faciliteter og udstyr, hvilket er et ubestrideligt bevis på fortiden. Artiklen sluttede med en liste over de strategier, der skulle følges.

Der findes også overbevisende dokumentation i mødereferaterne fra landbrugsudvalget, som blev oprettet med reformen af det økonomiske selskab for Principato Ultra efter landbrugsministerens kongelige anordning af 23. december 1866.

Historisk set udgjorde drue- og vinproduktionen en vigtig indtægtskilde for det lokale landbrug. Irpinia var længe førende inden for drueproduktion blandt de italienske provinser. I 1923 skrev senator Arturo Marescalchi i et forord til Italiens vindyrkningsårbog, at Irpinia var Italiens tredjestørste provins med en vinproduktion på 2 319 000 hektoliter.

I områder med jord, som er rig på vulkansk aske, var det ikke let for vinlusene at få fat. Da høsten gik tabt i andre vindyrkningsområder, fungerede Irpinia således som et vigtigt lager med nye forsyninger til de producenter, der blev ruineret af epidemien.

I redegørelsen I vini dell’Avellinese (vinene fra Avellinoområdet) fra 1934 skrev Amedeo Jannacone følgende: »Der er ingen tvivl om, at vinindustrien i Irpinia udgør en landbrugsaktivitet i stor målestok, hvilket igen betyder, at en betydelig kapital kommer i omløb til gavn for mange familier i landdistrikterne hvert år.« Den økonomiske velstand i mange af provinsen Avellinos landsbyer skyldes først og fremmest produktionen og salget af vin. Denne velstand medførte ubestridelige fremskridt inden for alle landbrugsaktivitetens områder og også for tilværelsen for befolkningen i landdistrikterne.

I det 19. århundrede blev der produceret mere end 1 mio. hektoliter vin, som i stort omfang blev eksporteret. Vindyrkningsaktiviteterne i hele provinsen har givet næring til landbrugsøkonomien i mange år. Det fremgår af landbrugets matrikelregister, at der blev investeret enorme summer — ca. 500 mio. lire på daværende tidspunkt — i økonomien og samfundet i landdistrikterne. For at støtte aktiviteternes udvidelse byggede man den første jernbane i Irpinia. Den blev hurtigt kendt som »ferrovia del vino« [vinbanen], da den forbandt de største og bedste vindyrkningsområder i bakkerne omkring Sabato og Calore direkte med de største italienske og europæiske markeder. Navnlig i det område, hvor sorten Greco bliver dyrket, er mange af stationerne stadig i drift, nemlig Tufo, Prata, Taurasi og Montemiletto.

I 1878 bidrog oprettelsen af den kongelige skole for vindyrkning og ønologi i Avellino til, at området blev et af de vigtigste centre for italiensk vindyrkning.

Skolens tilstedeværelse som drivkraft for sociale og økonomiske fremskridt førte til, at Avellino med sin vindyrkningssektor blev en af Italiens førende provinser for vinproduktion og -eksport, hovedsagelig til Frankrig, sådan som det fremgår af kilderne.

Dette førte også til, at der blev indledt forsøg med henblik på at forbedre produktionsteknikkerne for at skabe vinstokke og vine af høj kvalitet samt udvide og udvikle udvalget af salgbare produkter. På samme måde tog man de første skridt til at fremstille mousserende vine af lokale druesorter, særlig Fiano, Greco og Aglianico. De blev fremstillet enten med tankmetoden eller med den traditionelle metode på flasker.

Styrken ved Irpinias vindyrkningsindustri var, at den fremmede udviklingen af en stærk støttesektor, hvor der blev tilrettelagt workshopper med speciale i produktion og salg af sprøjtepumper og andet specialiseret vindyrkningsudstyr samt ønologiske apparater, tønder og fade.

På videnskabeligt plan er »Irpinia«-vinenes tekniske og økonomiske værdi gentagne gange blevet anerkendt i forbindelse med undersøgelser af druesorter og ønologi.

Den udbredte og omhyggeligt styrede tilstedeværelse af vinstokke i hele Irpinia gennem flere århundreder har ført til udviklingen af effektive systemer til opbinding af vinstokkene, der matcher de tekniske og produktionsmæssige krav til de dyrkede druesorters fysiologi.

De omfatter det typiske opbindingssystem, der er kendt som »Alberata Taurasina« eller »Antico Sistema Taurasino« og stammer fra etruskernes metoder. Det anvendes til Aglianico og røde druesorter. Et andet system er »Avellinese«, der i vid udstrækning anvendes til at dyrke hvide druesorter som Greco, Fiano, Coda di Volpe osv.

Den udbredte og omhyggeligt styrede tilstedeværelse af vinstokke i hele Irpinia gennem flere århundreder har ført til udviklingen af effektive systemer til opbinding af vinstokkene, der matcher de tekniske og produktionsmæssige krav til de dyrkede vinstoksorters fysiologi. Det er også vigtigt, at Irpinia har et moderat klima uden alt for høje temperaturer, barske vintre, slud eller sne. Somrene er relativt milde. Nedbørsmængden i årets løb er stor og ligger på mellem 800 og 1 200 mm alt efter området.

De særlige temperatur-, nedbørs- og vindforhold i området er stort set perfekte til den karakteristiske gradvise modningsproces og balance mellem sukker- og syreindholdet, der gør det muligt at fremstille vine af høj kvalitet.

Denne gunstige situation skyldes uden tvivl den geografiske beliggenhed, det bakkede landskab og de store temperaturudsving mellem dag og nat. Dette er særlig gavnligt for druerne i perioderne med modningsstart og modning.

Disse betingelser er fremragende for vinstokkenes vækst og den gradvise udvikling af alle de karakteristiske bestanddele i druer, der modnes. De gør det også muligt at producere druer med den perfekte balance mellem syre- og sukkerindhold, hvilket resulterer i mousserende vine med meget karakteristiske sensoriske noter. Det skal også bemærkes, at provinsen efter Anden Verdenskrig var et af de første områder i Italien til at udvikle en produktion af kvalitetshvidvine, som det på daværende tidspunkt var vanskeligt at opbevare og transportere. Med hjælp fra den moderne teknologi giver jordbunds- og klimaforholdene hvidvine, rosévine og hvidvine af røde druer med markante og karakteristiske egenskaber. I 1970’erne bekræftede disse vine områdets ry som et af de mest prestigefyldte til produktion af enkle hvidvine med markante og karakteristiske egenskaber.

9. Andre vigtige betingelser (emballering, mærkning og andre krav)

Vinfremstillingsområde

Retsgrundlag:

National lovgivning

Type yderligere betingelse:

Undtagelse vedrørende produktion i det afgrænsede geografiske område

Beskrivelse af betingelsen:

Vine med den kontrollerede oprindelsesbetegnelse »Irpinia«, med eller uden angivelse af druesorten, og »Irpinia« med underområdet Campi Taurasini skal dyrkes og fremstilles i provinsen Avellino. Enhver forarbejdning til mousserende vin eller lagring skal også finde sted i provinsen.

Godkendelserne forbliver gældende for undtagelser bevilget i henhold til artikel 5 i produktspecifikationen for den kontrollerede oprindelsesbetegnelse »Irpinia« i bilaget til ministerielt dekret af 13. september 2005.

Beskrivelse og præsentation

Retsgrundlag:

National lovgivning

Type yderligere betingelse:

Supplerende bestemmelser vedrørende mærkning

Beskrivelse af betingelsen:

Ved beskrivelsen og præsentationen af vine med den kontrollerede oprindelsesbetegnelse »Irpinia« skal en angivelse af druesorten, hvis relevant, være påført etiketten efter betegnelsen »Irpinia«. Bogstaverne må ikke være større end de bogstaver, der bruges til at angive oprindelsesbetegnelsen.

For vine af typen »Irpinia Aglianico« gæret uden skaller og for mousserende vine er angivelsen »vinificato in bianco« (»gæret uden skaller«) obligatorisk. Den skal stå umiddelbart efter betegnelsen »Irpinia Aglianico« og med bogstaver, som ikke er større end de bogstaver, der bruges til at angive oprindelsesbetegnelsen.

År

Druernes høstår skal altid angives på flasker med vin, der har den kontrollerede oprindelsesbetegnelse »Irpinia«. Der gælder en undtagelse for mousserende vine og hedvine, som ikke er årgangsvine.

»Vigna« [vinmark]

I henhold til de gældende regler er det tilladt at anvende ordet »vigna« på etiketten, efterfulgt af det relevante sted.

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/17662

(1) EUT L 9 af 11.1.2019, s. 2.